BBC Hausa - News - Mali na gab da komawa mulkin farar hula
An sabunta: 11 ga Aprilu, 2012 - An wallafa a 06:31 GMT
shugaban Mali mai jiran gado
Kotun kolin kasar Mali ta share fage ga kakakin majalisar dokokin kasar na karbar ragamar shugabancin kasar na riko.
A ranar Alhamis ne za a rantsar da Dioncounda Traore, wanda zai mayar da kasar kan tafarkin mulkin farar hula, bayan juyin mulkin da sojoji suka yi a watan jiya.
Babu cikakken bayani game da irin rawar da sojojin da suka yi juyin mulki za su taka a wurin mika mulkin.
Gwamnatin sabon shugaban kasar na riko mai jiran gado, na da kwanaki 40 ta shirya sabon zabe, to amma ganin irin rikicin dake faruwa a yankin arewaci, zai yi wuya a iya cika wannan waadi.